Creative Commons

A Creative Commons („kreatív közjavak”) egy nonprofit szervezet, melynek célja az olyan kreatív művek mennyiségének növelése, melyeket mások jogszerűen megoszthatnak egymással vagy felhasználhatnak a saját műveikhez. A szervezet fő tevékenysége a Creative Commons-licencek kiadása.

Célja 
A Creative Commons weblapja lehetővé teszi a szerzői jogi oltalom (copyright) alá eső művek tulajdonosainak, hogy az oltalom alatt álló jogok egy részét a közösségre hagyományozzák, míg más részét maguknak megtartsák. Mindezt változatos licenc- és szerződés-formákkal segítik, amelyek lehetővé teszik például a teljes közkinccsé nyilvánítást éppúgy, mint számos szabad licenc formát a nyílt tartalom biztosításához. A cél a jelenlegi szerzői jogi törvények problémáinak elkerülése, amelyek a tudás megosztását akadályozhatják, tekintve, hogy az innovációk és az új ötletek a már meglévőekre épülnek.

A Creative Commons a teljes jogi védettség – „minden jog fenntartva” – és a közkincs (köztulajdon) közötti széles skálán kíván létrehozni rugalmas és korszerű védelmet („néhány jog fenntartva”). A CC-licencek lehetővé teszik a szerzők számára, hogy szerzői jogaikat megtartsák, de ezzel egyidőben lehetőséget biztosítsanak – különböző korlátok között – a mű feldolgozására, terjesztésére.

A projekt számos szabad licencet kínál. A világhálón való publikálás elősegítése érdekében felkínálnak olyan RDF/XML metaformátumot is, ami pontosan leírja a mű licencfeltételeit, és így könnyíti a művek automatikus feldolgozását és a licencelt művek azonosítását. Felkínálnak továbbá egy „Alapítók Copyrightja” (Founders' Copyright) szerződést, amely az Egyesült Államok alkotmányát megszövegezők elveinek és eredeti céljainak megfelelő jogvédelmet biztosít. Az ez alatt közzétett mű 14 év után közkincs (public domain) lesz, hacsak a szerző újabb 14 évre nem hosszabbítja meg a licencet.

Creative Commons-licencek 
A Creative Commons licencei az alábbi jogokat biztosíthatják:

A Creative Commons licencei négy korlátozó feltétel különböző variációiból állnak össze. Ezek az alábbiak lehetnek:

E négy feltétel alapján állították össze a Creative Commons-licenceket.

A legújabb licenccsalád

Korábban használt licencek 
Creative Commons 1.0 licencek:
 No Derivative Works
 No Derivative Works – Non Commercial
 Non Commercial
 Non Commercial – Share Alike
 Share Alike

Creative Commons 2.0, 2.5 és 3.0 licencek:
 Attribution (pl. CC-BY-3.0)
 Attribution – No Derivative Works (pl. CC-BY-ND-3.0)
 Attribution – Non Commercial – No Derivative Works (pl. CC-BY-NC-ND-3.0)
 Attribution – Non Commercial (pl. CC-BY-NC-3.0)
 Attribution – Non Commercial – Share Alike (pl. CC-BY-NC-SA-3.0)
 Attribution – Share Alike (pl. CC-BY-SA-3.0)

A Wikipédián ezek egy részét jelenleg is használjuk.

Története 
A Creative Commons hivatalosan 2001-ben indult. A kezdeményezés elindítója és a projekt jelenlegi vezetője Lawrence Lessig, a Stanford Jogi Egyetem jogprofesszora, aki a szervezetet azért indította, hogy ezzel is segítse azon célok elérését, melyet a híres Eldred kontra Ashcroft perben képviselt. Az eredeti Creative Commons licenckészletet a szervezet 2002. december 16-án tette közzé.

A licencek 4.0 jelölésű revíziója 2013. november 25.-én jelent meg. A 3.0 sorozathoz képest néhány fontos, de a feltételeket nem befolyásoló pontosításon és egyszerűsítésen túl tartalmaz számos jelentős újdonságot is; ilyenek a licenc olyan megfogalmazása, hogy az adoptálás nélkül megfeleljen nemzetközi szinten is, az adatbázisok védelmére vonatkozó sui generis jogok szabályozása, a szerző személyhez fűződő jogainak illetve a védjegyekkel kapcsolatos szabályozások pontosítása, a hivatkozások módjának a kialakult gyakorlathoz alakítása, a szerző kérése alapján nevének eltávolítása származékos művekről, a licencsértések rugalmasabb feloldása, az olvashatóság és a struktúra javítása.

A projekt elnyerte a Golden Nica díjat a 2004-es Prix Ars Electronica-n a „Hálózati jövőkép” kategóriában.

Érvényességi területe 
A Creative Commons-szal kapcsolatosan döntő, hogy sikerül-e integrálni az adott ország jogrendjébe.

A következő országokban van érvényben:
 Amerikai Egyesült Államok
 Ausztrália
 Ausztria
 Belgium
 Brazília
 Finnország
 Franciaország
 Hollandia
 Horvátország
 Japán
 Kanada
 Magyarország
 Németország
 Olaszország
 Spanyolország
 Tajvan

Jegyzetek

További információk 

 Creative Commons 
 Creative Commons Magyarország 
 Kreatív kommonisták és a kiberjog Elvise (cikk a Creative Commonsról és a honosítás nehézségeiről) 
 Demystifying the Creative Commons License – Tóth Péter Benjamin írása a CC-ről 
 Creative Humbug A CC kritikája 
 Creative Humbug? Bah the humbug, let’s get creative! Válasz a fenti kritikára 
 BBC to Open Content Floodgates The BBC's Creative Archive project 
 Magyar CC fotók gyűjtése a Flickren

Kapcsolódó szócikkek 
 Creative Commons Magyarország